Diari Oficial de la Generalitat Valenciana


Sumari del DOGV 1364, del 13-08-1990 (1990/818457)

DECRET 110/1990, de 9 de juliol, del Consell de la Generalitat Valenciana, pel qual es .regula l'establiment d'Estacions de Transport de Mercaderies per carretera a la Comunitat Valenciana.
---------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/d/1990/07/09/110/dof/vci/html**

### Dades del document

Número de DOGV
:   1364

Data del DOGV
:   13-08-1990

Secció del DOGV
:   DISPOSICIONS GENERALS

Número del document
:   1990/818457


Data del document
:   09-07-1990

Organisme emissor
:   Conselleria d'Obres Públiques,Urbanisme i Transports

Tipus de document
:   Decret

Decret 110/1990, de 9 de juliol, del Consell de la Generalitat Valenciana, pel qual es regula l'establiment d'Estacions de Transport de Mercaderies per carretera a la Comunitat Valenciana.  
El sector del transport de mercaderies té en la Comunitat Valenciana una importància especial, superior al del conjunt del territori nacional, importància que augmenta si considerem el transport internacional Aquesta situació d'especialització relativa no es correspon, no obstant, amb el mateix nivell d'organització i estructuració de l'activitat, aspectes aquests en els quals es reprodueix el comportament del sector del transport nacional: l'atomització empresarial i la dispersió de funcions del transport i dels serveis annexos.  
La localització dispersa d'aquestes activitats i la seua freqüent generació de trànsits de vehicles pesats creen problemes de congestió, especialment en les aglomeracions urbanes, cosa que fa convenient l'estudi i la implantació d'Estacions de Transport de Mercaderies. Aquestes instal·lacions són les que ofereixen, amb espai suficient, als implicats en la realització del cicle del transport de mercaderies, instal·lacions î mitjans adequats per a la seua realització, i a més inclouen les activitats auxiliars i complementàries d'aquest, amb un màxim aprofitament de les economies d'escala que s'aconseguesquen, instal·lacions que es defineixen com a Estacions de Transport de Mercaderies, en la Llei 16/1987, de 30 de juliol, d?Ordenació dels Transports Terrestres.  
La regulació de les Estacions de Transport és competència exclusiva de la Generalitat Valenciana, i se li atribueix en l'article 31.15 de l?Estatut de l'Autonomia de la Comunitat Valenciana, en relació amb el que disposa l'article 148.5 de la Constitució Espanyola, competència expressament respectada per la Llei 16/1987, d'Ordenació dels Transports Terres- tres, quant a que declara d'aplicació supletòria pel que fa a les Comunitats Autònomes la regulació que realitza en aquesta matèria.  
Així doncs, s'ha estimat convenient, amb vista a aconseguir una satisfacció adequada de l?interés i de la demanda esmentats, i tenint en compte l?àmbit d?influència d'una instal·lació d'aquest tipus, definir un procediment que concrete i permeta una realització eficaç; dels tràmits necessaris per a l?establiment, construcció i explotació de les Estacions de Transport de Mercaderies en la Comunitat Valenciana.  
Per tot això, a proposta del Conseller d'Obres Públiques, Urbanisme i Transports i prèvia deliberació del Consell de la Generalitat Valenciana, en sessió celebrada el dia 9 de juliol de 1990,  
DECRETE:  
Article 1  
Les Estacions de Transport de Mercaderies per carretera l?establiment de les quals es pretenga dur a terme en el territori de la Comunitat Autònoma Valenciana es regiran pel que es disposa en el present Decret. Amb aquesta finalitat han d?incloure?s les destinades a acollir en el seu recinte un conjunt de serveis i instal·lacions on es desenvolupen activitats relacionades o vinculades amb el transport de mercaderies, com a centre d?Informació i distribució de càrregues, oficines per a les agències de transport, naus de consolidació i fraccionament de càrregues dotades de molls per a rebre o expedir les mercaderies, naus de magatzematge i aparcament de vehicles pesats.  
A més podrà admetre's en l?Estació de Transport de Mercaderies la instal·lació d'altres activitats auxiliars per al transport, sempre que el número o característiques d?aquestes no desvirtue els objectius bàsics de l?Estació.  
No tindran la consideració d'Estacions els terrenys i instal·lacions destinats únicament a garatge, estacionament de vehicles o emmagatzematge de mercaderies que no posseïsquen les característiques mínimes ressenyades. Quan els esmentats centres o instal·lacions siguen d'utilització pública i el seu funcionament siga susceptible d?incidir en l?ordenació del transport o del trànsit, la Conselleria d'Obres Públiques, Urbanisme i Transports podrà imposar limitacions al seu establiment o utilització, o condicionar-los a la seua transformació en Estacions de Transport de Mercaderies.  
Article 2  
L?establiment d'Estacions de Transport de Mercaderies ha de comptar amb caràcter previ amb l?autorització expressament atorgada per la Conselleria d'Obres Públiques, Urbanisme i Transports.  
Article 3  
Els Ajuntaments, com a regla general, tenen la iniciativa per a l?establiment de les Estacions de Transport de Mercaderies, la qual exerciran ja siga d?ofici o a instància de particulars interessats.  
A l?efecte previst en l'article 2, l'Ajuntament del Municipi on haja de construir-se l?Estació, haurà de sol·licitar de la Conselleria d?Obres Públiques, Urbanisme i Transports la preceptiva autorització prèvia i, amb aquesta finalitat, s'haurà d?adjuntar a la sol·licitud un Projecte de promoció de l?Estació de Transport de Mercaderies per a la seua aprovació, el qual contindrà amb caràcter mínim les prescripcions següents:  
a) Estudi de localització i viabilitat econòmic i financer, que determinarà les necessitats de superfície de sòl del sector i dels serveis públics relacionats amb el transport, la idoneïtat de la localització proposada, i la seua viabilitat econòmica i financera, en funció del valor del sòl, costos de construcció i financers, i fluixos d?ingressos segons diverses hipòtesis d?utilització (tarifes).  
b) Projecte bàsic per a la construcció de l?Estació, que contindrà els elements suficients per a definir les solucions que s?adoptaran des dels punts de vista tècnic i econòmic, i també les dades i els càlculs corresponents, i el pressupost general. S?incorporarà a aquest projecte bàsic una proposta de plec de prescripcions tècniques particulars per a la redacció del projecte de construcció.  
c) Proposta d'explotació, que detallarà el sistema general d'explotació, el seu estudi econòmic, les tarifes per activitats.  
d) Una proposta de bases per al concurs d?adjudicació, si s'escau.  
Article 4  
Per a l'aprovació si s'escau del corresponent Projecte de promoció, la Conselleria d'Obres Públiques, Urbanisme i Transports realitzarà els estudis tècnics necessaris, i obrirà també un període d?informació pública per un termini mínim d'un mes, i es remetrà l?expedient als altres Ajuntaments que pogueren resultar afectats. Es podrà sol·licitar també un informe de la Junta Superior de Transports.  
En aquest sentit, l'Ajuntament sol·licitant de l?autorització haurà de remetre els originals dels Projectes de promoció d'Estacions presentats pels particulars.  
Article 5  
1. La Conselleria d'Obres Públiques, Urbanisme i Transports, donat cas que el Projecte no s?adeqüe totalment a les prescripcions de l'article 3, podrà condicionar la seua aprovació i, consegüentment, l?atorgament de l?autorització preceptiva que es realitzen en aquell les modificacions que estime pertinents. Amb aquesta finalitat requerirà de l'Ajuntament sol·licitant a fi. que en un termini no superior a dos mesos , les duga a terme.  
2. Quan en el supòsit previst en el punt anterior l'Ajuntament interessat no complesca el requeriment, o en el cas que el Projecte presentat no complesca en gran part les prescripcions de l?article 3, la Conselleria d'Obres Públiques, Urbanisme i Transports podrà denegar la seua aprovació i per tant l?autorització preceptiva per a l?establiment de l?Estació.  
Article 6  
1. Obtinguda l?autorització prevista en l'article 2, el projecte, construcció i explotació de l?Estació de Transport de Mercaderies es durà a terme com a regla general pels Ajuntaments a través. de gestió indirecta, mitjançant una concessió administrativa atorgada per mitjà d'un concurs públic. En cap cas es podrà procedir a l?adjudicació directa.  
Cas de quedar desert el concurs, l'Ajuntament promotor de la iniciativa, o si s?escau la Comunitat Autònoma, podran procedir mitjançant la gestió directa a la construcció i explotació de l?Estació de Transport de Mercaderies.  
2. Servirà de base el Projecte que haja aprovat la Conselleria d'Obres Públiques, Urbanisme i Transports al plec de condicions del concurs.  
3. Per a la celebració i l?adjudicació del concurs, l?anunci del qual haurà de publicar-se en el Boletin Oficial del Estado i en el Diari Oficial de la Generalitat Valenciana, s'aplicaran les regles generals de la contractació administrativa. Per a la valoració de les ofertes presentades, a més dels mínims exigits, s'utilitzaran els criteris següents:  
- Capacitat econòmica de l?empresa.  
- Capacitat per a projectar i construir l?Estació de Transport de Mercaderies pel seu compte, o en col·laboració acreditada amb altres empreses classificades adequadament.  
- Introducció d'altres serveis i característiques a més dels mínims exigits.  
- Idoneïtat i conveniència de les instal·lacions i mitjans complementaris que s'oferesquen.  
- Renúncia de suport financer públic o, si s'escau, menor quantia exigida d'aquest.  
- Tarifes ofertes.  
- Qualsevol altra millora o garantia de més adequada prestació del servei, distintes a les proposades que es formulen en virtut dels apartats anteriors, o derivades de l?examen conjunt d?aquestes.  
Les ofertes presentaran, almenys:  
\* Pla i fórmula de finançament que es prevegen i siguen suficients per al desenvolupament de l?activitat.  
\* Tots els documents que s?estimen convenients per a definir la solvència tècnica i financera de les persones i societats que es presenten al concurs. .  
4. El projecte constructiu de l?Estació haurà d?estar redactat en el termini de quatre mesos comptats a partir de l'endemà al de l?adjudicació del concurs.  
5. Us obres hauran de començar en el termini d'un any comptat de la mateixa manera que el punt anterior, i l?empresa adjudicatària assumirà la plena responsabilitat de l'adequat acabament de Pobra, i serà l'única responsable davant de l'Administració i davant de tercers dels danys o accidents causats durant l'execució d?aquesta.  
6. Quan la iniciativa per a l?establiment de l'Estació i presentació del Projecte corresponent haja sorgit de particulars, s'atorgarà a aquests el dret de tempteig en el corresponent concurs, sempre que per la seua part hi haja compromís exprés de realitzar la construcció i l?explotació pel seu risc sense ajuda ni subvenció pública.  
Article 7  
Les condicions del projecte, construcció i/o explotació de les Estacions de Transport de Mercaderies es recolliran en el corresponent títol concessional, que contindrà les establertes en el plec: de condicions amb les precisions realitzades en l?oferta de l?adjudicatari que hagen estat acceptades per l?ens que concedeix.  
El contingut d'aquest títol concessional haurà de ser prèviament ratificat per la Conselleria d'Obres Públiques, Urbanisme i Transports, només a l?efecte de constatar la seua adequació a les condicions del Projecte aprovat. L?esmentada ratificació estarà condicionada que per l'Ajuntament i pel concessionari s'accepten les modificacions que a l?efecte resulten pertinents, i no hi haurà per part del concessionari dret a cap indemnització, si bé podrà renunciar a l?adjudicació sense pèrdua de la fiança que s'hagués constituït.  
Qualsevol modificació de les condicions originàries establertes en el títol concessional, incloses les revisions de tarifes, haurà de ser ratificada per la Conselleria d'Obres Públiques, Urbanisme i Transports al mateix efecte previst en el paràgraf anterior.  
Article 8  
L?empresa adjudicatària de l?Estació de Transports de Mercaderies serà responsable de la gestió de l'Estació, quan ja estiga en explotació, i garantirà el manteniment de les funcions bàsiques d?aquesta.  
Així mateix col·laborarà en l?actuació inspectora de la Conselleria d'Obres Públiques, Urbanisme i Transports i de l'Ajuntament en l?exercici de les seues competències respectives.  
L?empresa adjudicatària, mentre duré la concessió administrativa, mantindrà en el seu Consell d?Administració dos Consellers, un designat per la Conselleria d'Obres Públiques, Urbanisme i Transports i l'altre per l'Ajuntament del Municipi on estiga localitzada l'Estació.  
L?explotació del servei s'haurà de realitzar de tal manera que, sense perjudici de les activitats complementàries que puguen dur-se a terme, en cap cas perden les instal·lacions la condició d'Estació de Transport de Mercaderies.  
Article 9  
Quan la Generalitat Valenciana haja constatat la conveniència o necessitat de l'establiment d'una Estació de Transport de Mercaderies en un determinat punt per a la millora de les condicions de transport, i per l'Ajuntament que hagués de resultar afectat no s'haja exercitat la iniciativa corresponent, podrà requerir a aquest perquè en el termini de sis mesos presente el corresponent Projecte per a la seua aprovació. Transcorregut dit termini sense que per part de l'Ajuntament es complimente l'esmentat requeriment, la Generalitat Valenciana podrà construir i explotar l'Estació d'acord amb el que preveuen els articles 6 i 7 del present Decret.  
Article 10  
En desplegament del present Decret podran fixar-se les característiques, i també els serveis principals i els accessoris, que hagen de reunir les Estacions.  
Cada Estació haurà de tenir per al seu funcionament un Reglament de règim interior, que haurà de ser aprovat per la Conselleria d'Obres Públiques, Urbanisme i Transports.  
DISPOSICIONS FINALS  
Primera  
Es faculta la Conselleria d'Obres Públiques, Urbanisme i Transports perquè desplegue, execute, interprete i aplique el present decret.  
Segona  
El present decret vigirà a partir de l?endemà que es publique en el Diari Oficial de la Generalitat Valenciana.  
València, 9 de juliol de 1990.  
El President de la Generalitat Valenciana,  
JOAN LERMA I BLASCO  
El Conseller d'Obres Públiques, Urbanisme i Transports,  
EUGENI L. BURRIEL DE ORUETA


Còpia Permalink ELI